
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 325 

10 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση, προκήρυξη, ανάθεση και κατανομή των 
δαπανών διενέργειας της Έρευνας επί του Ει¬ 
σοδήματος και των Συνθηκών Διαβίωσης των 


Νοικοκυριών της Χώρας (Εϋ-8ΙΕ0), έγκριση χρη¬ 
σιμοποίησης στατιστικών οργάνων και καθορι¬ 
σμός αμοιβής τους, για το έτος 2015. 1 

Μετάταξη υπαλλήλων, πρώην Δημοτικών Αστυνομι¬ 
κών, στην Αποκεντρωμένη Διοίκηση Κρήτης. 2 

Καθιέρωση αμοιβής για την απασχόληση κατά τις 
απογευματινές ώρες μίας (1) υπαλλήλου του Ιδρύ¬ 
ματος “Ο ΑΓ. ΣΤΥΛΙΑΝΟΣ”. 3 


Ένταξη υπηρετούσας στο Πανεπιστήμιο Αιγαίου 
υπαλλήλου, ΠΕ κατηγορίας, με σύμβαση ιδιωτι¬ 
κού δικαίου αορίστου χρόνου (ΙΔΑΧ), στην κα¬ 
τηγορία Εργαστηριακού Διδακτικού Προσωπικού 
(Ε.ΔΙ.Π.) της Σχολής Περιβάλλοντος του Πανεπι¬ 
στημίου Αιγαίου. 4 

Έγκριση συστάσεως και λειτουργίας Εκκλησιαστικού 
Ιδρύματος υπό την επωνυμίαν «ΙΔΡΥΜΑ ΥΜΝΟ- 
ΑΓΙΟΛΟΓΙΚΩΝ ΕΡΕΥΝΩΝ ΙΕΡΟΥ ΝΑΟΥ ΜΕΤΑΜΟΡ- 
ΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ ΤΗΣ ΙΕΡΑΣ ΑΡ¬ 
ΧΙΕΠΙΣΚΟΠΗΣ ΑΘΗΝΩΝ Ό ΑΓΙΟΣ ΝΙΚΟΔΗΜΟΣ Ο 


ΑΓΙΟΡΕΙΤΗΣ”». 5 

ΑΠΟΦΑΣΕΙ Σ 

Αριθ. 2466/Γ5-203 (1) 


Έγκριση, προκήρυξη, ανάθεση και κατανομή των δαπανών 
διενέργειας τηςΈρευνας επί του Εισοδήματος και των 
Συνθηκών Διαβίωσης των Νοικοκυριών της Χώρας (Είΐ- 
3110), έγκριση χρησιμοποίησης στατιστικών οργάνων 
και καθορισμός αμοιβής τους, για το έτος 2015. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α79.3.2010) «Ελληνικό Στα¬ 
τιστικό Σύστημα (ΕΛ.Σ.Σ.) Σύσταση της Ελληνικής Στα¬ 
τιστικής Αρχής (ΕΛ.ΣΤΑΤ.) ως Ανεξάρτητης Αρχής», το 
άρθρο 10, του Ν.3899/2010 (ΦΕΚ 212/Α717.12.2010) «Επεί¬ 
γοντα μέτρα εφαρμογής του προγράμματος στήριξης 


της Ελληνικής Οικονομίας», το άρθρο 323 του Ν. 4072/ 
2012 (ΦΕΚ 86/Α'/11·4.2012) «Βελτίωση επιχειρηματι¬ 
κού περιβάλλοντος - Νέα εταιρική μορφή - Σήματα - 
Μεσίτες Ακινήτων - Ρύθμιση θεμάτων ναυτιλίας, λιμένων 
και αλιείας και άλλες διατάξεις» και των άρθρων 2 και 

8 του Ν. 4111/2013 (ΦΕΚ Α' 18) «Δημοσιονομικοί κανόνες 
και άλλες διατάξεις». 

β. του Π.δ. 226/2000 (ΦΕΚ 195/Α'/8-9-2000) «Οργανι¬ 
σμός της Γ.Γ. ΕΣΥΕ», 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε με 
το άρθρο πρώτο του Π.δ. 63/2005 (ΦΕΚ 98/Α722.04.2005), 

δ. του Ν. 2685/1999 και ιδίως του άρθρου 2 και 8 (ΦΕΚ 
35/Α718-2-1999) με θέμα: «Κάλυψη δαπανών μετακινούμε¬ 
νων υπαλλήλων εντός και εκτός επικράτειας και άλλες 
διατάξεις», όπως τροποποιήθηκε και ισχύει με το άρθρο 

9 του Ν. 3833/2010 (ΦΕΚ 40/Α715-3-2010) «Προστασία της 
εθνικής οικονομίας - Επείγοντα μέτρα για την αντιμετώ¬ 
πιση της δημοσιονομικής κρίσης», συμπληρώθηκε με την 
προσθήκη του άρθρου 49, παρ. 1 του Ν. 3871/2010 (ΦΕΚ 
141/Α717.8.2010) «Δημοσιονομική Διαχείριση και Ευθύνη» 
και τροποποιήθηκε και ισχύει με την παράγραφο 13 του 
άρθρου 45 του Ν.3943/2011 (ΦΕΚ 66 Α'), 

ε. του Π.δ. 113/2010 «Ανάληψη υποχρεώσεων από Δια- 
τάκτες» (Α'194), 

στ. της ΓΠ - 400/27.8.2012 απόφασης με θέμα «Εγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β728.8.2012). 

2. Τον Κανονισμό του Ευρωπαϊκού Κοινοβουλίου και 
του Συμβουλίου με αριθ. 1177/2003 σχετικά με τις κοι¬ 
νοτικές στατιστικές για το εισόδημα και τις συνθήκες 
διαβίωσης. 

3. Το γεγονός ότι από τις διατάξεις της απόφασης 
αυτής προκαλείται δαπάνη ύψους τριακοσίων δεκαέξι 
χιλιάδων πεντακοσίων εξήντα ευρώ (316.560,00 €) - συ¬ 
μπεριλαμβανομένου του Φ.Π.Α. όπου προκύψει - η οποία 
θα βαρύνει τις πιστώσεις του προϋπολογισμού εξόδων 
της ΕΛΣΤΑΤ έτους 2015 (ΚΑΕ 0429). 

4. Για την πληρωμή της δαπάνης σύμφωνα με την 2144/ 
Α2-977/6215 απόφαση έχει εγκριθεί πίστωση με αριθμό 
καταχώρησης 231, αποφασίζουμε: 

Ια. Εγκρίνουμε και προκηρύσσουμε τη διεξαγωγή 
της έρευνας επί του Εισοδήματος και των Συνθηκών 
Διαβίωσης των Νοικοκυριών της Χώρας κατά το έτος 
2015. 

β. Αναθέτουμε στο Τμήμα Ειδικών Ερευνών Νοικοκυ¬ 
ριών της Δ/νσης Στατιστικών Πληθυσμού και Αγοράς 
Εργασίας της ΕΛ.ΣΤΑΤ. τη διενέργεια της ανωτέρω 
έρευνας καθώς και τη διενέργεια αά ίιοο έρευνας με 
θέμα “Κοινωνική ενσωμάτωση - συμμετοχή σε κοι¬ 
νωνικές δραστηριότητες” (αά ίιοο ιτιοάυΐθ “εοοίαΙ από 
ουΙΙϋΓαΙ ραιΊίοίραΙίοπ”), η οποία θα είναι ενσωματωμένη 
στην έρευνα επί του Εισοδήματος και των Συνθηκών 
Διαβίωσης των Νοικοκυριών, εφεξής καλουμένων ως 
Ευ-3ΙΙΧ. 

2. Σκοπός της έρευνας είναι η μελέτη και η συστη¬ 
ματική παραγωγή στατιστικών σχετικά με το εισόδημα 
και τις συνθήκες διαβίωσης των νοικοκυριών, τόσο σε 
εθνικό όσο και σε ευρωπαϊκό επίπεδο. Τα αποτελέσματα 
της έρευνας θα περιλαμβάνουν συγκρίσιμα συγχρονικά 
και διαχρονικά δεδομένα σχετικά με το εισόδημα, το 
επίπεδο και τη σύνθεση της φτώχειας και του κοινω¬ 
νικού αποκλεισμού. 

3. Η έρευνα είναι δειγματοληπτική και κατά το σχεδί¬ 
ασμά της εφαρμόζεται η δισταδιακή στρωματοποιημέ- 
νη δειγματοληψία, με πρωτογενή μονάδα έρευνας την 
επιφάνεια (ένα ή περισσότερα οικοδομικά τετράγωνα) 
και τελική μονάδα έρευνας το νοικοκυριό. 

Για την επιλογή των πρωτογενών μονάδων έρευνας 
(επιφανειών) σε κάθε Περιφέρεια (ΝυΤ5 2) οι μονά¬ 
δες επιφάνειας κατανέμονται σε τέσσερα στρώματα 
με βάση τον πληθυσμό των Δημοτικών/Τοπικών Κοι¬ 
νοτήτων, όπου ανήκουν οι επιφάνειες. Οι επιφάνειες 
της πρώην Περιφέρειας Πρωτευούσης και του πρώην 
Πολεοδομικού Συγκροτήματος Θεσσαλονίκης κατανέ- 
μονται σε στρώματα, βάσει κοινωνικών και οικονομικών 
χαρακτηριστικών των Δήμων, που περιλαμβάνουν τις 
επιφάνειες αυτές. 

Σε κάθε ομοιογενές στρώμα επιλέχθηκε δείγμα μο¬ 
νάδων επιφάνειας, με πιθανότητα ανάλογη του μεγέ¬ 
θους τους που καθορίζεται από τον αριθμό νοικοκυριών: 
α) σύμφωνα με την Απογραφή Πληθυσμού 2001 το 1/4 
των μονάδων επιφάνειας και β) σύμφωνα με την Απο- 
γραφή Πληθυσμού 2011 τα 3/4 των μονάδων επιφάνειας. 
Το σύνολο των μονάδων επιφάνειας ανέρχεται στις δύο 
χιλιάδες διακόσιες εβδομήντα επτά (2.277). 

Το μέγεθος του δείγματος των νοικοκυριών από τα 
οποία θα συλλεγούν τα στοιχεία της έρευνας, θα ανέλ- 
θει σε δεκαεπτά χιλιάδες (17.000) περίπου, σε ολόκληρη 
τη Χώρα. Το ετήσιο δείγμα νοικοκυριών και επιφανειών 
εναλλάσσεται από έτος σε έτος κατά το ένα τέταρ¬ 
το (1/4) και επαναλαμβάνεται κατά τα τρία τέταρτα 
(3/4). Στο 1/4 των μονάδων επιφάνειας του δείγματος 
που εναλλάσσεται θα καταρτιστεί ενημερωμένος κα¬ 
τάλογος - πλαίσιο με τα νοικοκυριά που διαμένουν στη 
συγκεκριμένη μονάδα επιφάνειας και ακολούθως από 
τον ενημερωμένο κατάλογο - πλαίσιο θα επιλεγεί το 
δείγμα των νοικοκυριών. 

Ο σχεδιασμός, η οργάνωση της έρευνας, συλλογή 
και η επεξεργασία των ερωτηματολογίων θα ολο¬ 
κληρωθούν εντός του έτους 2015 και οι λοιπές ερ¬ 
γασίες για τη σύνταξη της έκθεσης ποιότητας των 
δεδομένων θα πραγματοποιηθούν εντός του έτους 
2016. Αναλυτικότερα, περιλαμβάνονται κατ' έτος οι 
εξής εργασίες: 

Έτος 2015: 

1. Σχεδιασμός ερωτηματολογίων και σύνταξη οδηγιών 
προς τους ερευνητές. 


2. Επιλογή των μονάδων επιφάνειας του δείγματος 
από τα πλαίσια δειγματοληψίας της Γ ενικής Απογραφής 
Πληθυσμού και Κατοικιών έτους 2011. 

3. Κατάρτιση καταλόγων - πλαισίων στις νέες επιφά¬ 
νειες για την επιλογή των νοικοκυριών του δείγματος. 

4. Εκπαίδευση των ερευνητών (ιδιωτών - συνεργατών 
και υπαλλήλων της ΕΛ.ΣΤΑΤ.) για τον τρόπο συλλογής 
των στατιστικών πληροφοριών από τα νοικοκυριά. 

5. Εκτύπωση ερωτηματολογίων. 

6. Συλλογή των πληροφοριών από τα νοικοκυριά με 
τη χρήση φορητών ηλεκτρονικών υπολογιστών. 

7. Έλεγχος της εργασίας των ερευνητών. 

8. Κατάρτιση προγραμμάτων εισαγωγής δεδομέ¬ 
νων στο Ολοκληρωμένο Πληροφοριακό Σύστημα της 
ΕΛ.ΣΤ ΑΤ. (ΟΠΣ) και στο φορητό Η/Υ. 

9. Κατάρτιση προγραμμάτων ελέγχων των στοιχείων 
των ερωτηματολογίων. 

10. Έλεγχος και κωδικογράφηση των συλλεγέντων 
στοιχείων. 

11. Μηχανογραφικός έλεγχος των συλλεγέντων στοι¬ 
χείων. 

12. Μηχανογραφική επεξεργασία των δεδομένων της 
έρευνας. 

13. Σταθμίσεις- ίηηρυΐαΐίοη. 

Έτος 2016: 

1. Δημιουργία προγραμμάτων αρχείων εξόδου (ουίρυί 
ΐίΐοε) και αποστολή των στοιχείων στη ΕυΓοείαΙ. 

2. Κατάρτιση δεικτών. 

3. Σύνταξη έκθεσης ποιότητας δεδομένων. 

4. Για τη διενέργεια της έρευνας θα απασχοληθούν: 

α) Υπάλληλοι ΕΛ.ΣΤΑΤ., μόνιμοι και με σύμβαση ΙΔ/ 

ΑΧ με δυνατότητα μετακίνησης εντός έδρας - εκτός 
γραφείου και εκτός έδρας και κατά τις αργίες, τα Σάβ¬ 
βατα και τις Κυριακές, κατόπιν σχετικής απόφασης, για 
εκπαίδευση στον τρόπο συμπλήρωσης των ερωτημα¬ 
τολογίων της έρευνας, για την κατάρτιση των καταλό¬ 
γων - πλαισίων, για τη συλλογή των στοιχείων και τον 
έλεγχο της εργασίας των ερευνητών. Οι υπάλληλοι θα 
μετακινηθούν για τη συλλογή των στοιχείων όπου δεν 
υπάρχει διαθεσιμότητα Ιδιωτών-Συνεργατών. 

β) Ιδιώτες - συνεργάτες για τη συλλογή των στοιχείων 
της έρευνας και την κατάρτιση των καταλόγων - πλαι¬ 
σίων καθώς και ιδιώτες - διερμηνείς για τη συμπλήρωση 
ερωτηματολογίων στα νοικοκυριά στα οποία υπάρχει 
πρόβλημα γλωσσικής επικοινωνίας. 

Ο ορισμός των παραπάνω οργάνων θα γίνει με από¬ 
φαση του Προέδρου της ΕΛ.ΣΤΑΤ. 

5. Η αμοιβή των οργάνων της έρευνας καθορίζεται 
ως εξής: 

α) Για την κατάρτιση των καταλόγων-πλαισίων της 
έρευνας σε ολόκληρη τη Χώρα, θα χρησιμοποιηθούν 
μέχρι τετρακόσιοι (400) ιδιώτες-συνεργάτες με αμοιβή 
είκοσι δύο ευρώ και εξήντα ένα λεπτά (22,61 €) για κάθε 
κατάλογο-πλαίσιο: 

1000 κατάλογοι-πλαίσια X 22,61 €/κατάλογο-πλαίσιο = 
22.610,00 € 

β) Γ ια τη συλλογή των ερωτηματολογίων της έρευ¬ 
νας σε ολόκληρη τη Χώρα, θα χρησιμοποιηθούν μέχρι 
εξακόσιοι (600) ιδιώτες-συνεργάτες με αμοιβή δεκαεπτά 
ευρώ και δεκαεννέα λεπτά (17,19 €) ανά ορθά και πλήρως 
συμπληρωμένο ερωτηματολόγιο. 

Αναλυτικά, η αμοιβή όσον αφορά τα πλήρως και ορθά 
συμπληρωμένα ερωτηματολόγια θα είναι: 

17.000 ερωτηματολόγια X 17,19 €/ερωτηματολόγιο = 
292.230,00 € και 

γ) Για τη συλλογή των ερωτηματολογίων της έρευνας 
σε νοικοκυριά που υπάρχει πρόβλημα γλωσσικής επικοι¬ 
νωνίας θα χρησιμοποιηθούν μέχρι είκοσι (25) ιδιώτες - δι¬ 
ερμηνείς με αμοιβή οκτώ ευρώ και εξήντα λεπτά (8,60 €) 
ανά ορθά και πλήρως συμπληρωμένο ερωτηματολόγιο: 

200 ερωτηματολόγια X 8,60 €/ερωτηματολόγιο = 
1.720,00 € 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Φεβρουάριου 2015 

Ο Πρόεδρος 
ΑΝΔΡΕΑΣ ΓΕΩΡΓΙΟΥ 

-♦- 

Αριθ. οικ. 2094 (2) 

Μετάταξη υπαλλήλων, πρώην Δημοτικών Αστυνομι¬ 
κών, στην Αποκεντρωμένη Διοίκηση Κρήτης. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις: 

α) του Ν. 3852/2010 (Φ.Ε.Κ. 87/τ.Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης», όπως έχουν τροποποιηθεί 
και ισχύουν, 

β) του Ν. 3528/2007 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ.», όπως έχουν τροποποιηθεί και ισχύουν, 
γ) του Ν. 4024/2011 (Φ.Ε.Κ. 226/τ.Α') «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015», όπως έχουν τροποποιηθεί και ισχύουν, 
δ) των παραγράφων Ζ, Ζ1 του Ν. 4093/2012 (Φ.Ε.Κ. 
222/τ.Α7ΐ2.11.2012) «Εγκριση Μεσοπρόθεσμου Πλαισίου 
Δημοσιονομικής Στρατηγικής 2013-2016», όπως έχουν 
τροποποιηθεί και ισχύουν, 

ε) των άρθρων 81 και 91 του Ν. 4172/2013 (Φ.Ε.Κ. 167/τ.Α') 
«Φορολογία εισοδήματος, επείγοντα μέτρα εφαρμογής 
του ν. 4046/2012 και του Ν. 4172/2013 και άλλες διατά¬ 
ξεις», όπως έχουν τροποποιηθεί και ισχύουν, 
στ) του άρθρου 56 του Ν. 4257/2014 (Φ.Ε.Κ. 93/τ.Α7 
14.4.2014), 

ζ) του Π.δ. 136/2010 (Φ.Ε.Κ. 229/τ.Α') «Οργανισμός της 
Αποκεντρωμένης Διοίκησης Κρήτης». 

2. Την υπ’ αριθ. 5/2013 (Φ.Ε.Κ. 2999/τ.Β726.11.2013 και 
Φ.Ε.Κ. 3036/τ.Β729.11.2013) Ανακοίνωση του Υπουργού 
Διοικητικής Μεταρρύθμισης και Ηλεκτρονικής Διακυ¬ 


βέρνησης που αφορά στην κινητικότητα των Δημοτικών 
Αστυνομικών που έχουν τεθεί σε διαθεσιμότητα κατ’ 
εφαρμογή του άρθρου 81 του Ν. 4172/2013. 

3. Την υπ’ αριθ. ΔΙΠΙΔΔ/Β.2/3/οικ.22274/9.8.2013 (Φ.Ε.Κ. 
1992/τ.Β') απόφαση του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης περί καθο¬ 
ρισμού της διαδικασίας επιλογής των προς μετάταξη 
ή μεταφορά υπαλλήλων, των κριτηρίων επιλογής και 
κατάταξής τους, καθώς και του τρόπου μοριοδότησής 
τους, όπως ισχύει. 

4. Τις υπ’ αριθ. 6000/2/234-γ/17.10.2013 (Φ.Ε.Κ. 2631/ 
τ.Β72013), 90894/18.10.2013 (Φ.Ε.Κ. 2655/τ.Β72013) απο¬ 
φάσεις των Υπουργών Διοικητικής Μεταρρύθμισης 
και Ηλεκτρονικής Διακυβέρνησης, Δημόσιας Τάξης 
και Προστασίας του Πολίτη και Δικαιοσύνης, Διαφά¬ 
νειας και Ανθρωπίνων Δικαιωμάτων, όπως τροποποι¬ 
ήθηκαν με τις υπ’ αριθ. 6000/2/234-ε/28.11.2013 (Φ.Ε.Κ. 
3030/τ.Β728.11.2013) και 101650/28.11.2013 (Φ.Ε.Κ. 3032/ 
τ.Β728.11.2013) κοινές υπουργικές αποφάσεις, αντίστοιχα. 

5. Την υπ’ αριθ. ΔΙΠΙΔΔ/Β.2.Δ/232/οικ.13584/30.05.2014 
(Φ.Ε.Κ. 666/τ.Γ730.05.2014) απόφαση του Υπουργού Δι¬ 
οικητικής Μεταρρύθμισης και Ηλεκτρονικής Διακυβέρ¬ 
νησης περί προσωρινής τοποθέτησης των Δημοτικών 
Αστυνομικών που τέθηκαν σε καθεστώς διαθεσιμότητας 
σε υπηρεσίες της Αποκεντρωμένης Διοίκησης Κρήτης. 

6. Την υπ’ αριθ. ΔIΠIΔ/Β.2/Δ/83/οικ.32170/29.11.2013 
(ΑΔΑ: ΒΛ12Χ-Φ91) εγκύκλιο του Υπουργού Διοικητικής 
Μεταρρύθμισης και Ηλεκτρονικής Διακυβέρνησης με 
θέμα «Οδηγίες για την κινητικότητα των Δημοτικών 
Αστυνομικών που έχουν τεθεί σε διαθεσιμότητα». 

7. Τα υπ’ αριθ. ΔΙΔΑΔ/Φ.42Α/262/οικ.32613/12.12.2014 και 
υπ’ αριθ. ΔΙΔΑΔ/Φ.42Α/261/οικ.32410/11.12.2014 έγγραφα 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης με θέμα: «Οδηγίες αναφο¬ 
ρικά με τη διαδικασία κινητικότητας των δημοτικών 
αστυνομικών κατόπιν ανάρτησης των οριστικών απο¬ 
τελεσμάτων για την υπ’ αριθ. 5/2013 Ανακοίνωση του 
Υπουργού Διοικητικής Μεταρρύθμισης και Ηλεκτρονικής 
Διακυβέρνησης». 

8. Την Πράξη 4 του Υπουργικού Συμβουλίου της 
6.2.2015 (Φ.Ε.Κ. 24/τ.Α76.2.2015), αποφασίζουμε: 

Μετατάσσουμε στην Αποκεντρωμένη Διοίκηση Κρή¬ 
της, βάσει των οριστικών αποτελεσμάτων για την υπ’ 
αρ. 5/2013 ανακοίνωση του Υπουργού Διοικητικής Με¬ 
ταρρύθμισης και Ηλεκτρονικής Διακυβέρνησης, τους 
κάτωθι υπαλλήλους, πρώην δημοτικούς αστυνομικούς, 
οι οποίοι τέθηκαν σε καθεστώς διαθεσιμότητας και στη 
συνέχεια τοποθετήθηκαν προσωρινά σε υπηρεσίες της 
Αποκεντρωμένης Διοίκησης Κρήτης, σε συνιστώμενες, 
με την παρούσα απόφαση, προσωποπαγείς θέσεις μο¬ 
νίμων υπαλλήλων, ως ακολούθως: 


Α/Α 

ΟΝΟΜΑ¬ 

ΤΕΠΩΝΥΜΟ 

ΠΑΤΡΩΝΥΜΟ 

ΚΑΤΗΓΟΡΙΑ- 

-ΚΛΑΔΟΣ 

ΦΟΡΕΑΣ ΥΠΟΔΟΧΗΣ 

ΦΟΡΕΑΣ 

ΠΡΟΕΛΕΥΣΗΣ 

1 . 

ΜΠΟΥΝΤΩΝΑΣ 

ΓΕΩΡΓΙΟΣ 

ΕΥΘΥΜΙΟΣ 

ΔΕ ΔΙΟΙΚΗΤΙΚΩΝ 
ΓΡΑΜΜΑΤΕΩΝ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ 

ΚΑΙ ΜΕΤΑΝΑΣΤΕΥΣΗΣ (ΠΕΡΙΦΕΡΕΙΑΚΗ 
ΕΝΟΤΗΤΑ ΗΡΑΚΛΕΙΟΥ) 

ΔΗΜΟΣ 

ΧΕΡΣΟΝΗΣΟΥ 

2. 

ΣΙΔΕΡΗΣ 

ΕΥΑΓΓΕΛΟΣ 

ΣΤΕΡΓΙΟΣ 

ΔΕ ΔΙΟΙΚΗΤΙΚΩΝ 
ΓΡΑΜΜΑΤΕΩΝ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ 

ΚΑΙ ΜΕΤΑΝΑΣΤΕΥΣΗΣ (ΠΕΡΙΦΕΡΕΙΑΚΗ 
ΕΝΟΤΗΤΑ ΗΡΑΚΛΕΙΟΥ) 

ΔΗΜΟΣ 

ΗΡΑΚΛΕΙΟΥ 

ΚΡΗΤΗΣ 

Α/Α 

ΟΝΟΜΑ¬ 

ΤΕΠΩΝΥΜΟ 

ΠΑΤΡΩΝΥΜΟ 

ΚΑΤΗΓΟΡΙΑ- 

-ΚΛΑΔΟΣ 

ΦΟΡΕΑΣ ΥΠΟΔΟΧΗΣ 

ΦΟΡΕΑΣ 

ΠΡΟΕΛΕΥΣΗΣ 

3. 

ΔΡΑΚΩΝΑΚΗ 

ΜΑΡΙΑ 

ΕΜΜΑΝΟΥΗΛ 

ΠΕ ΔΙΟΙΚΗΤΙΚΟΥ - 
ΟΙΚΟΝΟΜΙΚΟΥ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ 

ΚΑΙ ΜΕΤΑΝΑΣΤΕΥΣΗΣ (ΠΕΡΙΦΕΡΕΙΑΚΗ 
ΕΝΟΤΗΤΑ ΗΡΑΚΛΕΙΟΥ) 

ΔΗΜΟΣ 

ΗΡΑΚΛΕΙΟΥ 

ΚΡΗΤΗΣ 

4. 

ΚΑΡΑΓΙΑΝΝΑΚΗ 

ΔΗΜΗΤΡΑ 

ΚΩΝΣΤΑΝΤΙΝΟΣ 

ΠΕ ΔΙΟΙΚΗΤΙΚΟΥ - 
ΟΙΚΟΝΟΜΙΚΟΥ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ 

ΚΑΙ ΜΕΤΑΝΑΣΤΕΥΣΗΣ (ΠΕΡΙΦΕΡΕΙΑΚΗ 
ΕΝΟΤΗΤΑ ΗΡΑΚΛΕΙΟΥ) 

ΔΗΜΟΣ 

ΗΡΑΚΛΕΙΟΥ 

ΚΡΗΤΗΣ 

5. 

ΜΑΡΓ ΑΡΙΤΣΑΝΑΚΗΣ 
ΝΙΚΟΛΑΟΣ 

ΕΜΜΑΝΟΥΗΛ 

ΔΕ ΔΙΟΙΚΗΤΙΚΩΝ 
ΓΡΑΜΜΑΤΕΩΝ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ 

ΚΑΙ ΜΕΤΑΝΑΣΤΕΥΣΗΣ/ΤΜΗΜΑ ΑΔΕΙΩΝ 
ΔΙΑΜΟΝΗΣ (ΠΕΡΙΦΕΡΕΙΑΚΗ ΕΝΟΤΗΤΑ 
ΧΑΝΙΩΝ) 

ΔΗΜΟΣ 

ΧΕΡΣΟΝΗΣΟΥ 

6. 

ΛΟΥΛΟΥΔΗΣ 

ΝΙΚΟΛΑΟΣ 

ΧΑΡΑΛΑΜΠΟΣ 

ΔΕ ΔΙΟΙΚΗΤΙΚΩΝ 
ΓΡΑΜΜΑΤΕΩΝ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ 

ΚΑΙ ΜΕΤΑΝΑΣΤΕΥΣΗΣ/ ΤΜΗΜΑ 

ΑΔΕΙΩΝ ΔΙΑΜΟΝΗΣ (ΠΕΡΙΦΕΡΕΙΑΚΗ 
ΕΝΟΤΗΤΑ ΡΕΘΥΜΝΟΥ) 

ΔΗΜΟΣ 

ΧΕΡΣΟΝΗΣΟΥ 

7. 

ΚΑΡΑΚΗΣ 

ΜΙΧΑΗΛ 

ΑΛΕΞΑΝΔΡΟΣ 

ΔΕ ΔΙΟΙΚΗΤΙΚΩΝ 
ΓΡΑΜΜΑΤΕΩΝ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ 

ΚΑΙ ΜΕΤΑΝΑΣΤΕΥΣΗΣ/ ΤΜΗΜΑ 

ΑΔΕΙΩΝ ΔΙΑΜΟΝΗΣ (ΠΕΡΙΦΕΡΕΙΑΚΗ 
ΕΝΟΤΗΤΑ ΧΑΝΙΩΝ) 

ΔΗΜΟΣ 

ΧΑΝΙΩΝ 

8. 

ΠΑΝΕΘΥΜΙΤ ΑΚΗΣ 
ΙΩΑΝΝΗΣ 

ΛΥΣΑΝΔΡΟΣ 

ΔΕ ΔΙΟΙΚΗΤΙΚΩΝ 
ΓΡΑΜΜΑΤΕΩΝ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ ΚΑΙ 
ΜΕΤΑΝΑΣΤΕΥΣΗΣ/ ΤΜΗΜΑ 

ΑΔΕΙΩΝ ΔΙΑΜΟΝΗΣ (ΠΕΡΙΦΕΡΕΙΑΚΗ 
ΕΝΟΤΗΤΑ ΧΑΝΙΩΝ) 

ΔΗΜΟΣ 

ΧΑΛΑΝΔΡΙΟΥ 

9. 

ΣΟΛΑΝΑΚΗ 

ΑΛΕΞΑΝΔΡΑ- 

ΑΡΓΥΡΩ 

ΣΤΑΜΑΤΙΟΣ 

ΤΕ ΔΙΟΙΚΗΤΙΚΟΥ - 
ΛΟΓΙΣΤΙΚΟΥ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ 

ΚΑΙ ΜΕΤΑΝΑΣΤΕΥΣΗΣ ΤΜΗΜΑ ΑΔΕΙΩΝ 
ΔΙΑΜΟΝΗΣ (ΠΕΡΙΦΕΡΕΙΑΚΗ ΕΝΟΤΗΤΑ 
ΧΑΝΙΩΝ) 

ΔΗΜΟΣ 

ΧΑΝΙΩΝ 

10. 

ΠΑΡΑΓΥΙΟΥ 

ΕΙΡΗΝΗ 

ΙΩΑΝΝΗΣ 

ΠΕ ΔΙΟΙΚΗΤΙΚΟΥ - 
ΟΙΚΟΝΟΜΙΚΟΥ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ ΚΑΙ 
ΜΕΤΑΝΑΣΤΕΥΣΗΣ/ ΤΜΗΜΑ ΑΔΕΙΩΝ 
ΔΙΑΜΟΝΗΣ (ΠΕΡΙΦΕΡΕΙΑΚΗ ΕΝΟΤΗΤΑ 
ΛΑΣΙΘΙΟΥ) 

ΔΗΜΟΣ 

ΗΡΑΚΛΕΙΟΥ 

ΚΡΗΤΗΣ 

11. 

ΠΑΤΕΡΑΚΗΣ 

ΓΕΩΡΓΙΟΣ 

ΜΙΧΑΗΛ 

ΠΕ ΔΙΟΙΚΗΤΙΚΟΥ - 
ΟΙΚΟΝΟΜΙΚΟΥ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΚΡΗΤΗΣ/ ΔΙΕΥΘΥΝΣΗ ΑΛΛΟΔΑΠΩΝ ΚΑΙ 
ΜΕΤΑΝΑΣΤΕΥΣΗΣ/ ΤΜΗΜΑ 

ΑΔΕΙΩΝ ΔΙΑΜΟΝΗΣ (ΠΕΡΙΦΕΡΕΙΑΚΗ 
ΕΝΟΤΗΤΑ ΡΕΘΥΜΝΟΥ) 

ΔΗΜΟΣ 

ΧΕΡΣΟΝΗΣΟΥ 


Η μισθοδοσία των μετατασσόμενων καλύπτεται από τις ήδη εγγεγραμμένες πιστώσεις του τακτικού προϋπο¬ 
λογισμού της Αποκεντρωμένης Διοίκησης Κρήτης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 17 Φεβρουάριου 2015 

Ο ασκών καθήκοντα Γενικού Γραμματέα 
Αποκεντρωμένης Διοίκησης 
ΑΝΑΣΤΑΣΙΟΣ ΙΩΑΝΝΟΥ 

-♦- 

Αριθ. 678 (3) 

Καθιέρωση αμοιβής για την απασχόληση κατά τις απογευματινές ώρες μίας (1) υπαλλήλου του Ιδρύματος 

Ό ΑΓ. ΣΤΥΛΙΑΝΟΣ”. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΔΗΜΟΤΙΚΟΥ ΒΡΕΦΟΚΟΜΕΙΟΥ ΘΕΣΣΑΛΟΝΙΚΗΣ 
«Ο ΑΓΙΟΣ ΣΤΥΛΙΑΝΟΣ» 


Έχοντας υπόψη: 

1. Τις διατάξεις των άρθρων 20 και 21 του Ν. 4024/2011 (ΦΕΚ 226/27-10-2011 τ.Α') «Συνταξιοδοτικές ρυθμίσεις, ενι¬ 
αίο μισθολόγιο - βαθμολόγιο, εργασιακή εφεδρεία και άλλες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012 - 2015». 

2. Την υπ’ αριθ. 2/78400/0022/14-11-2011 εγκύκλιο του 
Υπουργείου Οικονομικών. 

3. Τις διατάξεις του άρθρου 45 παρ. 1 του Ν. 4071/2012 
(ΦΕΚ 85/85/11-4-2012 τ.Α') «Ρυθμίσεις για την τοπική ανά¬ 
πτυξη, την αυτοδιοίκηση και την αποκεντρωμένη διοί¬ 
κηση Ενσωμάτωση Οδηγίας 2009/50/ΕΚ». 

4. Τις διατάξεις των άρθρων 48 και 49 του Ν. 3584/2007 
(ΦΕΚ 143/28-6-2007 τ.Α') «Κύρωση του Κώδικα Κατάστα¬ 
σης Δημοτικών και Κοινοτικών Υπαλλήλων». 

5. Τις διατάξεις των άρθρων 226 - 238 του Ν. 3463/2006 
«Δημοτικός και Κοινοτικός Κώδικας». 

6. Τη συστατική πράξη του Ιδρύματος (Π.δ. 507/1985) 
και τις διατάξεις του άρθρου 227 παρ. 2 του Ν. 3584/2007, 
σύμφωνα με τις οποίες μέλος του Διοικητικού Συμβου¬ 
λίου εκλέγεται, μεταξύ άλλων, και ένας εκπρόσωπος των 
εργαζομένων του Ιδρύματος, εφόσον απασχολούνται 
περισσότεροι από δέκα (10) εργαζόμενοι. 

7. Τις υπ’ αριθ. 922/2014 και 1242/2014 αποφάσεις του 
Δημοτικού Συμβουλίου του Δήμου Θεσσαλονίκης, οι 
οποίες αφορούν στην εκλογή του Διοικητικού Συμβου¬ 
λίου του Δημοτικού Βρεφοκομείου Θεσσαλονίκης «Ο 
ΑΓΙΟΣ ΣΤΥΛΙΑΝΟΣ». 

8. Την υπ’ αριθ. 5/2015 απόφαση του Διοικητικού Συμ¬ 
βουλίου του Ιδρύματος, με την οποία αποφασίστηκε 
ομόφωνα, μεταξύ άλλων, για υπερωριακή απογευματινή 
απασχόληση πέρα της εβδομαδιαίας υποχρεωτικής δε¬ 
κατέσσερις (14) υπάλληλοι κατηγορίας ΥΕ -ΔΕ - ΤΕ - ΠΕ, 
συνολικά 1.000 ώρες για το έτος 2015. 

9. Το γεγονός ότι ο Δήμος Θεσσαλονίκης έχει πλη¬ 
θυσμό πάνω από 50.001 κατοίκους. 

10. Το γεγονός ότι σύγκληση του Διοικητικού Συμ¬ 
βουλίου γίνεται συνήθως ανά δεκαήμερο και σε ώρα 
εκτός ωραρίου εργασίας των εργαζομένων, κατά τις 
απογευματινές ώρες, εφόσον η πλειοψηφία των μελών 
του Διοικητικού Συμβουλίου αδυνατεί να προσέλθει 
κατά τις εργάσιμες ώρες. 

11. Το γεγονός ότι από τα παραπάνω προκύπτει ανά¬ 
γκη αποζημίωσης του μέλους του Διοικητικού Συμβου¬ 
λίου - εκπροσώπου των εργαζομένων. 

13. Το γεγονός ότι θα προκληθεί δαπάνη α) ποσού 
χιλίων εκατόν τριάντα πέντε ευρώ (1.135,00 €), που δεν 
υπερβαίνει το ύψος της εγγεγραμμένης πίστωσης ποσού 
εξήντα χιλιάδων ευρώ (60.000,00 €) του Κ.Α. 02.10.6012.1 
«Αποζημίωση υπερωριακής εργασίας και για εξαιρέσιμες 
ημέρες και νυχτερινές ώρες» και β) ποσού εκατόν εβδο¬ 
μήντα έξι ευρώ (176,00 €), που δεν υπερβαίνει το ύψος 
της εγγεγραμμένης πίστωσης ποσού εκατόν δεκατριών 
χιλιάδων ευρώ (113.000,00 €) του Κ.Α. 02.00.6051 «Εργο- 
δοτικές εισφορές προσωπικού με σύμβαση δημοσίου 
δικαίου» του προϋπολογισμό οικονομικού έτους 2015 
του Δημοτικού Βρεφοκομείου Θεσσαλονίκης «Ο ΑΓΙΟΣ 
ΣΤΥΛΙΑΝΟΣ», αποφασίζουμε: 

1. Εγκρίνουμε την καθιέρωση αμοιβής για την απα¬ 
σχόληση κατά τις απογευματινές ώρες μίας (1) υπαλ¬ 
λήλου εκπροσώπου των εργαζομένων ως μέλος του 
Διοικητικού Συμβουλίου του Δημοτικού Βρεφοκομείου 
Θεσσαλονίκης «Ο ΑΓΙΟΣ ΣΤΥΛΙΑΝΟΣ» για τη συμμετοχή 
της στις Συνεδριάσεις του Διοικητικού Συμβουλίου. 

2. Οι ώρες της υπερωριακής απασχόλησης καθορί¬ 
ζονται συνολικά σε διακόσιες σαράντα (240), δεν θα 
υπερβαίνουν τις είκοσι (20) ώρες μηνιαίως και θα βε¬ 
βαιώνονται από το αρμόδιο όργανο. 


3. Από την παρούσα απόφαση προκαλείται δαπάνη 
α) ποσού χιλίων εκατόν τριάντα πέντε ευρώ (1.135,00 €), 
που δεν υπερβαίνει το ύψος της εγγεγραμμένης πί¬ 
στωσης ποσού εξήντα χιλιάδων ευρώ (60.000,00 €) του 
Κ.Α. 02.10.6012.1 «Αποζημίωση υπερωριακής εργασίας 
και για εξαιρέσιμες ημέρες και νυχτερινές ώρες» και 
β) ποσού εκατόν εβδομήντα έξι ευρώ (176,00 €), που 
δεν υπερβαίνει το ύψος της εγγεγραμμένης πίστωσης 
ποσού εκατόν δεκατριών χιλιάδων ευρώ (113.000,00 €) 
του Κ.Α. 02.00.6051 «Εργοδοτικές εισφορές προσωπι¬ 
κού με σύμβαση δημοσίου δικαίου» του προϋπολογισμό 
οικονομικού έτους 2015 του Δημοτικού Βρεφοκομείου 
Θεσσαλονίκης «Ο ΑΓΙΟΣ ΣΤΥΛΙΑΝΟΣ». 

Ανάλογες πιστώσεις θα εγγραφούν και στους προϋ¬ 
πολογισμούς των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Θεσσαλονίκη, 11 Φεβρουάριου 2015 

Ο Πρόεδρος του Δ.Σ. 

ΑΛΕΞΑΝΔΡΟΣ ΑΓΙΟΣ 

-♦- 

Αριθ. 457 (4) 

Ένταξη υπηρετούσας στο Πανεπιστήμιο Αιγαίου υπαλ¬ 
λήλου, ΠΕ κατηγορίας, με σύμβαση ιδιωτικού δικαίου 
αορίστου χρόνου (ΙΔΑΧ), στην κατηγορία Εργαστη¬ 
ριακού Διδακτικού Προσωπικού (Ε.ΔΙ.Π.) της Σχολής 
Περιβάλλοντος του Πανεπιστημίου Αιγαίου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Π.δ. 83/84 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

2. Την υπ’ αριθ. 5178/16.05.2014 απόφαση του Συμβουλί¬ 
ου του Πανεπιστημίου Αιγαίου με θέμα «Διορισμός Πρύ¬ 
τανη του Πανεπιστημίου Αιγαίου» (ΑΔΑ: Ω0Ψ5469Β7Λ- 
ΖΚΒ) η οποία δημοσιεύθηκε στο ΦΕΚ 346/17.06.2014, 
τ.ΥΟΔΔ. 

3. Την υπ’ αριθ. Φ.120.61/17/115922/Β2/23.07.2014 (ΑΔΑ: 
Ω3ΞΘ9-ΑΥ4) διαπιστωτική απόφαση του Υπουργού Παι¬ 
δείας και Θρησκευμάτων με θέμα «Διορισμός Πρύτανη 
του Πανεπιστημίου Αιγαίου σύμφωνα με το Ν.4009/2011 
όπως τροποποιήθηκε και ισχύει». 

4. Τις διατάξεις των άρθρων 29 και 79 του Ν. 4009/2011 
(ΦΕΚ Α' 195) «Δομή, Λειτουργία, Διασφάλιση Ποιότητας 
των Σπονδών και Διεθνοποίηση των Ανώτατων Εκπαι¬ 
δευτικών Ιδρυμάτων» σε συνδυασμό με τις διατάξεις 
του άρθρου 39 παρ. 21 του Ν.4186/2013 (ΦΕΚ Α' 193) 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις». 

5. Τ ις διατάξεις της παραγράφου 3, περ. 5 του άρθρου 
68 του Ν. 4235/2014 (ΦΕΚ Α' 32) «Διοικητικά μέτρα, δια¬ 
δικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, 
των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης και Τροφίμων». 

6. Τις διατάξεις της παραγράφου 2 του άρθρου 55 
του Ν.4264/2014 (ΦΕΚ Α' 118) «Ασκηση εμπορικών δρα¬ 
στηριοτήτων εκτός καταστήματος και άλλες διατάξεις». 

7. Την με αριθμό πρωτοκόλλου 249/09.10.2014 αί¬ 
τηση της Πολίνας Τουρλιώτη για ένταξη σε θέση 

Ε.ΔΙ.Π. της Σχολής Περιβάλλοντος του Πανεπιστημίου 
Αιγαίου. 

8. Το γεγονός ότι η Τουρλιώτη είναι κάτοχος διδα¬ 
κτορικού διπλώματος του Τμήματος Περιβάλλοντος της 
Σχολής Περιβάλλοντος του Πανεπιστημίου Αιγαίου (Αρ. 
διπλώματος: 36/2002). 

9. Την με αριθμό πρωτοκόλλου 258/07.11.2014 (ΑΔΑ: 
767Ι469Β7Λ-ΨΜΒ) απόφαση του Κοσμήτορα της Σχολής 
Περιβάλλοντος για τον ορισμό τριμελούς επιτροπής. 

10. Την με αριθμό πρωτοκόλλου 278/28.11.2014 εισήγηση 
της τριμελούς επιτροπής. 

11. Την απόφαση της Κοσμητείας της Σχολής Περιβάλ¬ 
λοντος (αρ. συνεδρίασης 3εκτ/28.01.2015). 

12. Τις διατάξεις του Ν.3861/2010 (ΦΕΚ Α' 112) «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτοδι- 
οικητικών οργάνων στο διαδίκτυο Πρόγραμμα ΔΙΑΥΓΕΙΑ 
και άλλες διατάξεις», αποφασίζει: 

Την ένταξη της υπηρετούσας στο Ίδρυμα υπαλλήλου 
με σύμβαση ιδιωτικού δικαίου αορίστου χρόνου (ΙΔΑΧ), 
κατηγορίας ΠΕ, στην κατηγορία Εργαστηριακού Διδα¬ 
κτικού Προσωπικού (Ε.ΔΙ.Π.), με αυτοδίκαια μετατροπή 
της θέσης της, σε αντίστοιχη θέση των προβλεπομέ- 
νων στο άρθρο 29 του Ν. 4009/2011 μελών κατηγορίας 
Ε.ΔΙ.Π., διατηρώντας την κατά το χρόνο της ένταξής 
της βαθμολογική και μισθολογική κατάσταση έως την 
έκδοση του κατά τις διατάξεις της παρ. 6 του άρθρου 
29 του Ν. 4009/2011 Προεδρικού Διατάγματος, επειδή 
είναι κάτοχος διδακτορικού διπλώματος με γνωστικό 
αντικείμενο ίδιο ή συναφές με τα γνωστικά αντικείμενα 
που θεραπεύει το Πανεπιστήμιο Αιγαίου, ως ακολούθως: 

ΟΝΟΜΑ: Τουρλιώτη Πολίνα του Νικολάου 

ΚΑΤΗΓΟΡΙΑ: Π.Ε. 

ΣΧΟΛΗ: ΠΕΡΙΒΑΛΛΟΝΤΟΣ 

ΓΝΩΣΤΙΚΟ ΑΝΤΙΚΕΙΜΕΝΟ: Τουρισμός και Περιβάλλον: 
Κοινωνική Διάσταση και Πολιτικές Διαχείρισης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 11 Φεβρουάριου 2015 
Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 

-♦- 

Αριθ. 6345-2014/277 (5) 

Έγκριση συστάσεως και λειτουργίας Εκκλησιαστικού 
Ιδρύματος υπό την επωνυμίαν «ΙΔΡΥΜΑ ΥΜΝΟΑΓΙΟ- 
ΛΟΓΙΚΩΝ ΕΡΕΥΝΩΝ ΙΕΡΟΥ ΝΑΟΥ ΜΕΤΑΜΟΡΦΩΣΕ- 
ΩΣ ΣΩΤΗΡΟΣ ΒΡΙΛΗΣΣΙΩΝ ΤΗΣ ΙΕΡΑΣ ΑΡΧΙΕΠΙΣΚΟ¬ 
ΠΗΣ ΑΘΗΝΩΝ Ό ΑΓΙΟΣ ΝΙΚΟΔΗΜΟΣ Ο ΑΓΙΟΡΕΙΤΗΣ”». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1) Τας διατάξεις των άρθρων 1 παρ. 4,29 παρ. 2, 59 παρ. 
2 του Ν. 590/1977 «Περί του Καταστατικού Χάρτου της 
Εκκλησίας της Ελλάδος» και 68 παρ. 5 του Ν. 4235/2014. 

2) Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους νόμους του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Αρχιεπισκοπής Αθηνών. 

4) Την υπ’ αριθ. 3801/9.12.2014 Απόφασιν και την υπ’ 


αριθ. 3819/16.12.2014 Πρότασιν του Μακαριωτάτου Αρ¬ 
χιεπισκόπου Αθηνών και πάσης Ελλάδος Ιερωνύμου. 

5) Την από 25.1.2015 Γνωμοδότησιν του Νομικού Γρα¬ 
φείου της Νομικής Υπηρεσίας της Ιεράς Συνόδου της 
Εκκλησίας της Ελλάδος. 

5) Την από 4.2.2015 Απόφασιν της Διαρκούς Ιεράς Συ¬ 
νόδου, αποφασίζει: 

Την σύστασιν και λειτουργίαν Εκκλησιαστικού Ιδρύ¬ 
ματος υπό την επωνυμίαν «ΙΔΡΥΜΑ ΥΜΝΟΑΓΙΟΛΟΓΙΚΩΝ 
ΕΡΕΥΝΩΝ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ 
ΒΡΙΛΗΣΣΙΩΝ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ Ό 
ΑΓΙΟΣ ΝΙΚΟΔΗΜΟΣ Ο ΑΓΙΟΡΕΙΤΗΣ”», σύμφωνα με τις 
διατάξεις του επομένου Κανονισμού: 

ΚΑΝΟΝΙΣΜΟΣ 

Συστάσεως και λειτουργίας 
εκκλησιαστικού ιδρύματος υπό την επωνυμίαν 
«ΙΔΡΥΜΑ ΥΜΝΟΑΓΙΟΛΟΓΙΚΩΝ ΕΡΕΥΝΩΝ 
ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ 
ΣΩΤΗΡΟΣ ΒΡΙΛΗΣΣΙΩΝ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ 
“ΑΓΙΟΣ ΝΙΚΟΔΗΜΟΣ Ο ΑΓΙΟΡΕΙΤΗΣ”» 

ΑΡΘΡΟΝ 1 
Σύσταση 

Στην Ιερά Αρχιεπισκοπή Αθηνών και στην ενορία του 
Ιερού Ναού Μεταμορφώσεως Σωτήρος Βριλησσίων συ¬ 
γκροτείται εκκλησιαστικό ίδρυμα, κατ’ εφαρμογήν των 
διατάξεων των άρθρων 29 παρ. 2, και 59 παρ. 2 του Κα¬ 
ταστατικού Χάρτου της Εκκλησίας της Ελλάδος (Ν. 590/ 
1977), με την επωνυμία «ΙΔΡΥΜΑ ΥΜΝΟΑΓΙΟΛΟΓΙΚΩΝ 
ΕΡΕΥΝΩΝ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ 
ΒΡΙΛΗΣΣΙΩΝ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ 
“ΑΓΙΟΣ ΝΙΚΟΔΗΜΟΣ Ο ΑΓΙΟΡΕΙΤΗΣ”», το οποίο θα απο¬ 
τελεί αυτοτελή υπηρεσία του Νομικού Προσώπου του 
Ιερού Ναού Μεταμορφώσεως Σωτήρος Βριλησσίων, 
ιδίας διαχειρίσεως και μη κερδοσκοπικού χαρακτή- 
ρος, θα διέπεται δε από τις διατάξεις του παρόντος 
Κανονισμού. 

ΑΡΘΡΟΝ 2 

Σκοπός του Ιδρύματος 

1. Σκοπός του Ιδρύματος είναι η συγκέντρωση, μελέτη 
και έρευνα όλων των ιερών κειμένων της Εκκλησίας μας 
(υμνογραφικών, αγιολογικών) και η επιστημονική τους 
αξιοποίηση, με τη βοήθεια και των συγχρόνων μεθόδων 
και οργάνων εργασίας. 

2. Η πραγμάτωση του σκοπού αυτού επιδιώκεται: 

Α) Δια της δημιουργίας μιας βασικής βιβλιοθήκης κα¬ 
ταλόγων χειρογράφων, παλαιοτύπων, εντύπων, λεξικών, 
εγκυκλοπαιδειών, μικροφωτογραφιών και φωτοτυπιών 
που έχουν εκδοθεί στην Ελλάδα ή στο Εξωτερικό. 

Β) Δια της συγκροτήσεως σε μορφή σύγχρονης τε¬ 
χνολογίας τράπεζας ελληνικών χειρογράφων, που θα 
παρέχει τη δυνατότητα χρήσεως εντός του Ιδρύματος 
ή αναπαραγωγής. 

Γ) Δια της συλλογής όσο γίνεται περισσοτέρων Πα- 
τερικών έργων, Αγιολογικών κειμένων, Συναξαριστών, 
Ακολουθιών κ.λπ. εντελώς απαραιτήτων στη μελέτη και 
την έρευνα των λειτουργικών κειμένων. 

Δ) Δια της εκτυπώσεως και εκδόσεως των ύμνων σε 
στίχους, όπως έχουν συντεθεί από τους ιερούς υμνο- 
γράφους και μελωδούς. 

ΑΡΘΡΟΝ 3 
Οργάνωση- Διοίκηση 

1. Το Ιδρυμα τελεί υπό την πνευματική και διοικητική 
εποπτεία της Ιεράς Αρχιεπισκοπής Αθηνών και διοικεί- 
ται από πενταμελές Διοικητικό Συμβούλιο (Δ.Σ.) που 
απαρτίζεται από: 

α) Τον Μακαριώτατο Αρχιεπίσκοπο Αθηνών και πόσης 
Ελλάδος, ως Πρόεδρο, αναπληρουμένου σε περίπτωση 
κωλύματος ή απουσίας από τον εκάστοτε Πρόεδρο του 
Εκκλησιαστικού Συμβουλίου του Ιερού Ναού Μεταμορ- 
φώσεως Σωτήρος Βριλησσίων και 

β) τα υπόλοιπα 4 μέλη του εκάστοτε Εκκλησιαστικού 
Συμβουλίου. 

2. Η θητεία των μελών του Δ.Σ. είναι τριετής, δύναται 
δε να ανανεωθεί, και το αξίωμά τους είναι τιμητικό και 
άμισθο. 

3. Το Δ.Σ. κατά την πρώτη συνεδρίασή του επιλέγει 
μεταξύ των μελών του τον Αντιπρόεδρο, Γραμματέα 
και Ταμία. 

4. Το Δ.Σ. συνέρχεται τακτικά κάθε μήνα και εκτάκτως, 
όταν κριθεί αυτό αναγκαίο από τον Πρόεδρο ή ζητηθεί 
εγγράφως από τρία (3) τουλάχιστον μέλη του Δ.Σ. 

5. Στις συνεδριάσεις του Δ.Σ. τηρούνται πρακτικά, στα 
οποία καταχωρίζονται όλες οι αποφάσεις, καθώς και η 
γνώμη των μειοψηφισάντων μελών. Τα πρακτικά ανα¬ 
γιγνώσκονται κατά την επομένη Συνεδρία του Δ.Σ. και 
υπογράφονται απ’ όλα τα μέλη. 

ΑΡΘΡΟΝ 4 

Καθήκοντα Διοικητικού Συμβουλίου 

1. Το Δ.Σ. διοικεί το Ίδρυμα και φροντίζει για την 
εκπλήρωση των σκοπών του. Διαχειρίζεται τις υποθέ¬ 
σεις αυτού και την περιουσία του και λαμβάνει κάθε 
κατάλληλο μέτρο που συμβάλλει στην εύρυθμη λει¬ 
τουργία του. 

2. Για την αρτιώτερη οργάνωση και την λυσιτελέστερη 
πρόοδο των επιστημονικών εργασιών του Ιδρύματος, 
συγκροτείται επιστημονική ομάδα που διευθύνεται από 
τον Πρόεδρο του Ιδρύματος και απαρτίζεται από επι¬ 
στημονικούς Συνεργάτες (Μουσικολόγους, Θεολόγους, 
Υμνολόγους, Φιλολόγους κ,λπ.). 

3. Ο Πρόεδρος του Δ.Σ. εκπροσωπεί τοΊδρυμα ενώπι¬ 
ον κάθε Δικαστικής, Εκκλησιαστικής ή άλλης Αρχής και 
σε όλες τις σχέσεις με άλλα Ιδρύματα, οργανισμούς, 
νομικά και φυσικά πρόσωπα. Δύναται δε να εκχωρεί 
το δικαίωμα αυτό κατά περίπτωση σε άλλο μέλος 
του Δ.Σ., κατόπιν αποφάσεως του Δ.Σ., γεγονός που 
αυτοδικαίως θα συμβαίνει και στις περιπτώσεις που 
αναπληρώνεται στα καθήκοντά του από τον νόμιμο 
αναπληρωτή του. 

4. Ο Γραμματέας του Δ.Σ. τηρεί βιβλίο Πρωτοκόλλου 
εισερχομένων και εξερχομένων εγγράφων του Ιδρύμα¬ 
τος, συντάσσει το πρακτικό των συνεδριάσεων του Δ.Σ. 
και φυλάσσει το βιβλίο των πρακτικών. 

5. Ο Ταμίας συντάσσει τον προϋπολογισμό και τον 
απολογισμό, τους οποίους υποβάλλει εγκαίρως προς 
ψήφιση στο Δ.Σ. και στη συνέχεια στο οικείο Μητρο- 
πολιτικό Συμβούλιο. 


ΑΡΘΡΟΝ 5 
Περιουσία - Πόροι 

1. Για την εξυπηρέτηση των σκοπών του Ιδρύματος 
δεν υπάρχουν εξ αρχής με την ίδρυσή του περιουσιακά 
στοιχεία ούτε άλλοι πόροι. 

2. Πόροι του Ιδρύματος είναι δωρεές, χορηγίες, κλη¬ 
ρονομιές και τα έσοδα από την πραγματοποίηση δια¬ 
φόρων εκδηλώσεων και λοιπών δραστηριοτήτων του 
Ιδρύματος. Οι εν λόγω δωρεές και χορηγίες είναι μη 
ανακλητές. 

ΑΡΘΡΟΝ 6 
Δωρητές- ευεργέτες 

Το Δ.Σ. μπορεί με απόφασή του να ανακηρύξει Δωρη¬ 
τές και Ευεργέτες, είτε εν ζωή είτε και μετά θάνατον. 

ΑΡΘΡΟΝ 7 

Ειδικές διατάξεις - Κατάργηση του Ιδρύματος 

ΤοΊδρυμα καταργείται με απόφαση της Διαρκούς 
Ιεράς Συνόδου κατόπιν αιτιολογημένης αποφάσεως του 
Δ.Σ. αυτού, η οποία εγκρίνεται από το Μητροπολιτικό 
Συμβούλιο, όταν δεν εκπληρώνει τις εκκλησιολογικές 
- επιστημονικές προϋποθέσεις και την αποστολή του, 
όταν παρεκκλίνει του σκοπού του ή καταστεί ανέφι¬ 
κτη η λειτουργία του. Σε περίπτωση κατάργησης του 
Ιδρύματος κάθε κινητό ή ακίνητο περιουσιακό στοιχείο 
αυτού παραδίδεται στην βιβλιοθήκη της Ιεράς Συνόδου 
της Εκκλησίας της Ελλάδος. 

ΑΡΘΡΟΝ 8 

Τροποποίηση Κανονισμού 

Ο παρών Κανονισμός μπορεί να τροποποιηθεί από τη 
Δ.Ι.Σ. με αιτιολογημένη απόφαση του Δ.Σ. εγκεκριμένη 
από το Μητροπολιτικό Συμβούλιο. Η τροποποίηση αυτή 
υπόκειται στις ίδιες διατυπώσεις δημοσίευσης όπως και 
ο παρών Κανονισμός. 

ΑΡΘΡΟΝ 9 

Ισχύς του Κανονισμού 

Η ισχύς του παρόντος Κανονισμού αρχίζει από τη 
δημοσίευσή του στην Εφημερίδα της Κυβερνήσεως. 
Ο Κανονισμός αυτός δημοσιεύεται και στο Επίσημο 
Δελτίο της Εκκλησίας της Ελλάδος και το περιοδικό 
«Εκκλησία». 

ΑΡΘΡΟΝ 10 
Κάλυψη δαπάνης 

Από τις διατάξεις του παρόντος Κανονισμού δεν προ- 
καλείται δαπάνη εις βάρος του Προϋπολογισμού της 
Ιεράς Αρχιεπισκοπής Αθηνών και της ενορίας Μεταμορ- 
φώσεως Σωτήρος Βριλησσίων. Οιαδήποτε μελλοντική 
δαπάνη θα εγγράφεται στον οικείο Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2015 

Ο Πρόεδρος 
ΐ Ο Αθηνών ΙΕΡΩΝΥΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.βί. 9 Γ - θ-γπ3ϊΙ: ννβόπΐ35ίβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































